
Proiectarea didactică este o problemă de pregătire, de gândire, de concepere, de imaginaţie, de “organizare mintală” a ceea ce se intenţionează să se facă şi cum să se facă. Această operaţie este fundamentală pentru activitatea didactică, deoarece semnifică premisa rezolvării oricărei situaţii-problemă de instruire şi educaţie.
Proiectarea didactică a unei activități la clasă presupune studierea temei/ subiectului lecției din diferite perspective, prin prisma unor paradigme și modele de predare- învățare diferite. Cadrul didactic va lua în considerare o multitudine de factori care pot influența reușita activității la clasă și realizarea obiectivelor operaționale propuse. Acest demers are drept scop selectarea celui mai potrivit mod de abordare a temei propuse, astfel încât elevii să fie motivați, iar învățarea să fie eficientă.
TEMA: „ Făuritori ai României moderne: Alexandru Ioan Cuza”
DISCIPLINA: Istorie
[bookmark: _GoBack]Clasa a IV-a

I. O situaţie de învăţare structurată după modelul Evocarea/Realizarea sensului/Reflecţie (ERR)
Subiectul:Făuritori ai României moderne: Alexandru Ioan Cuza
Obiective operaţionale: O1: Să localizeze în timp şi spaţiu evenimentele istorice studiate
		              O2: Să prezinte etapele realizării Unirii de la 1859
                                     O3: Să descrie personalitatea lui Al. I. Cuza pe baza informaţiilor provenite din diferite surse istorice
		           O4: Să explice principalele reforme din timpul domniei lui Cuza
                                  O5: Să explice importanţa domniei lui Alexandru Ioan Cuza
Metode didactice: explicaţia,  conversaţia, Gândiţi-Lucraţi în perechi-Comunicaţi, cadranele, cvintetul, tabelul T
Mijloace de învăţământ: imagini cu Al. I. Cuza, harta istorică, texte-suport, fişe de lucru

Desfăşurarea activităţii

Evocare
 Metoda: Gândiţi-Lucraţi în perechi-Comunicaţi. Sarcina de lucru: Scrieţi fiecare tot ce ştiţi despre Al. I. Cuza şi Unire în timp de un minut.
Timp de 1 minut discutaţi cu pereche şi încercaţi să prelungiţi lista.
Voi lua câte o informaţie de la fiecare pereche şi o voi scrie pe tablă. Scrieţi în caiete.
- Existau 3 Ţări Române: Moldova, Transilvania, Ţara Românească
- Prima Unire a fost realizată de Mihai Viteazul la 1600
- Unirea a fost idealulde veacuri al românilor
- Al. I. Cuza a fost numit “Domnitorul Unirii”
- Umbla îmbrăcat în haine de rând pentru a vedea ce fac oamenii
 - Era drept şi bun cu ţăranii

Realizarea sensului
Metoda: Cadranele.  Sarcina de lucru: Formaţi grupuri de câte patru. Lucraţi în grup. Împărţiţi foaia în patru cadrane. Citiţi textul şi completaţi fiecare cadran cu informaţii esenţiale, scrise pe scurt. Un reprezentant din fiecare grup va prezenta ce a lucrat grupul său.

	Personalitatea lui Al. I. Cuza
	Realizarea Unirii de la 1859

	Reformele din timpul domniei lui Cuza
	Importanţa domniei lui Al. I. Cuza



	“ Cuza era un om înzestrat cu înalte însuşiri, hotărât, gata de jertfă, lipsit de patima banului, se bucura de popularitate, pentru iubirea ce o avea faţă de cei mulţi şi săraci. Domnia lui Cuza a ţinut 7 ani, dar rareori s-a văzut domnie mai plină de fapte. “ 
                                                               (  Nicolae Iorga )
“ Noul domnitor, cu faţa sa plăcută, aspectul său tineresc: expresia calmă şi hotărâtă încântă mulţimea, care îl privea sărbătoreşte şi se îmbulzea în urma sa. Colonelul Cuza are una din calităţile cele mai rare şi cea mai preţioasă, sinceritatea. Am găsit la el de asemenea bunul simţ şi modestia. Ar fi omul nou pe care il cere situaţia sa nouă. Un om cinstit plin de dragoste pentru ţara sa, foarte hotărât să pună în practică Unirea şi ideile sale de reformă şi de progres. “
      ( Beclard – consul  francez  la  Bucureşti – 17 februarie 1859)
-     Aflaţi în exil, revoluţionarii români de la 1848 aduc în atenţia europeană dorinţa românilor de a se uni într-un singur stat. Unele state europene vin în sprijinul unirii (Franţa, Sardinia, Prusia), altele se opuneau acestui ideal (Imperiul Otoman, Imperiul Habsburgic). S-a decis consultarea românilor prin constituirea Divanurilor Ad-hoc, care au  arătat  Europei  voinţa  de  Unire.
Marile  Puteri  au  hotărât  să  fie  de  acord  cu  o  Unire  formală:- Ţările  Române  să  poarte  numele  de  „Principatele  Unite  ale  Moldovei  şi  Valahiei” şi să  aibă  domni  separaţi,  guverne  separate. La 5 ianuarie 1859, Alexandru Ioan Cuza este ales domnitor în Moldova, iar  la 24 ianuarie 1859, este ales domnitor şi în Ţara Românească. 
-   Noul stat se numea România, avea capitala unică la Bucureşti, avea un singur guvern, un singur parlament, o singură armată. Tricolorul a devenit steagul României, iar pe stema ţării erau un zimbru şi un vultur. Recunoaşterea  Unirii  de  către  Marile  Puteri  a venit după  doi  ani  de  eforturi  şi  tratative
-   Împreună cu primul ministru Mihail Kogălniceanu, Cuza a iniţiat o seamă de legi. A înfăptuit reforma agrară prin care s-a desfiinţat claca, iar ţăranii au fost împroprietăriţi cu loturi de pământ din moşiile mănăstireşti şi ale bisericilor trecute în proprietatea statului. A dat şi o lege a învăţământului prin care s-a stabilit că învăţământul primar de 4 clase e obligatoriu şi gratuit. A întemeiat universităţile din Iaşi şi Bucureşti. A luat măsuri în domeniul armatei, comerţului, justiţiei, care vizau egalitatea în faţa legii şi a impozitelor, desfiinţarea privilegiilor, îmbunătăţirea şi modernizarea aparatului judiciar, reorganizarea serviciilor de lucrări publice etc.
- În ansamblu, domnia lui Cuza are o însemnătate primordială prin aceea că a pus bazele statului unitar, dar totodată şi a statului modern. Reformele realizate în cei şapte ani de domnie ai lui Alexandru Ioan Cuza au pus bazele organizatorice ale statului modern român. Pe plan economic, social, politic şi cultural s-au înregistrat profunde schimbări. Dintre reforme, cea agrară se impune atenţiei ca o înfăptuire majoră, cu implicaţii profunde, pe planuri multilaterale. Reformele realizate în timpul ,,domnului Unirii’’ au deschis drum larg mersului înainte naţiunii române, au creat premisele viitoarelor cuceriri ale poporului român pe calea sa ascendentă spre progres. 



Reflecţie
Metoda: cvintetul. Sarcina de lucru: Scrieţi un cvintet despre Alexandru Ioan Cuza.
                                  Alexandru Ioan Cuza
                                   drept        patriot 
                  tratând              legiuind             îndreptăţind
                            A creat România Modernă
                                        Unificator
Metoda: tabelul T. Sarcina de lucru: Completaţi într-un tabel T argumente pro şi argumente contra abdicării lui Alexandru Ioan Cuza.
	Argumente pro
	Argumente contra

	- Nu avea susţinerea politică a boierilor
-Luase din pământurile mănăstirilor şi ale bisericii
-Împroprietărise ţăranii cu pământuri luate de la boieri
- Marile Puteri doreau un domn străin, dintr-o familie domnitoare a Europei
	- Realizase o mulţime de reforme care au dus la modernizarea ţării
-Realizase împroprietărirea  ţăranilor cu pământ
- Avea susţinerea ţăranilor 






II. O situaţie de învăţare structurată după modelul,,Ştiu-Vreau să ştiu-Învăţ” (SVI)
Subiectul: Făuritori ai României moderne: Alexandru Ioan Cuza
Obiective operaţionale: O1: Să localizeze în timp şi spaţiu evenimentele istorice studiate
		              O2: Să prezinte etapele realizării Unirii de la 1859
                                     O3: Să descrie personalitatea lui Al. I. Cuza pe baza informaţiilor provenite din diferite surse istorice
		           O4: Să explice principalele reforme din timpul domniei lui Cuza
                                  O5: Să explice importanţa domniei lui Alexandru Ioan Cuza
Metode didactice: explicaţia,  conversaţia, Gândiţi-Lucraţi în perechi-Comunicaţi, 
Mijloace de învăţământ: imagini cu Al. I. Cuza, harta istorică, texte-suport, fişe de lucru

Desfăşurarea activităţii

Etapa 1 ŞTIU
Sarcina de lucru: Împărţiţi foaia în trei coloane. În prima scrieţi Ştiu, în a doua Vreau să ştiu, în a treia Învăţ. Scrieţi fiecare tot ce ştiţi despre Alexandru Ioan Cuza şi Unire în timp de un minut în prima coloană.

	ŞTIU
	VREAU SĂ ŞTIU
	ÎNVĂŢ

	- Existau 3 Ţări Române: Moldova, Transilvania, Ţara Românească
- Prima Unire a fost realizată de Mihai Viteazul la 1600
- Al. I. Cuza a fost numit “Domnitorul Unirii”
- Umbla îmbrăcat în haine de rând pentru a vedea ce fac oamenii
 - Era drept şi bun cu ţăranii
- I-a făcut dreptate lui Moş Ion Roată
	Ce părere aveau Marile Puteri despre Unire ?
Cine  a  arătat lumii dorința de unire?
Cum s-a realizat Unirea?
Cum era Alexandru Ioan Cuza?
Ce s-a întâmplat în timpul domniei lui Cuza?
Care a fost sfârşitul domniei?
De ce lui Cuza i se spune “Făuritorul României moderne”?
	*Divanurile  ad-hoc  au  arătat  Europei  voinţa  de  Unire;
*Marile  Puteri  au  hotărât  să  fie  de  acord  cu  o  Unire  formală:
               - Ţările  Române  să  poarte  numele  de  „Principatele  Unite  ale  Moldovei  şi  Valahiei”;
               - să  aibă  domni  separaţi,  guverne  separate.
*Alegerea  lui  Alexandru  Ioan  Cuza  ca  domn:
               - în  Moldova  la  5 ianuarie  1859;
               - în  Ţara  Românească  la  24  ianuarie  1859.
*Prin alegerea lui Cuza  ca domn   al celor două ţări  s-a realizat Unirea 
*Recunoaşterea  Unirii  de  către  Marile  Puteri  a venit după  doi  ani  de  eforturi  şi  tratative.
*Reforme: legea învăţământului, reforma agrară, reforme în domeniul armatei, justiţiei, fiscal, serviciilor publice
*A fost silit să abdice şi să părăsească ţara
* Reformele realizate în cei şapte ani de domnie ai lui Cuza au pus bazele organizatorice ale statului modern român.


 
Conversaţie : Voi lua câte o informaţie de la fiecare pereche şi o voi scrie pe tablă în coloana 1.
-Tragem o linie orizontală după informaţiile scrise în coloana 1 şi le sistematizăm.

Etapa 2 VREAU SĂ ŞTIU
Sarcina de lucru: Scrieţi în coloana 2 ce vreţi să ştiţi despre Alexandru Ioan Cuza şi Unirea de la 1859 
Conversaţie : Voi lua câte o întrebare de la fiecare pereche şi voi completa tabelul.

Etapa 3 ÎNVĂŢ
Sarcina de lucru: Citiţi textul şi căutaţi răspunsurile la întrebări. Scrieţi-le în tabel în coloana 3.
	“ Cuza era un om înzestrat cu înalte însuşiri, hotărât, gata de jertfă, lipsit de patima banului, se bucura de popularitate, pentru iubirea ce o avea faţă de cei mulţi şi săraci. Domnia lui Cuza a ţinut 7 ani, dar rareori s-a văzut domnie mai plină de fapte. “ 
                                                               ( Nicolae Iorga )
“ Noul domnitor, cu faţa sa plăcută, aspectul său tineresc: expresia calmă şi hotărâtă încântă mulţimea, care îl privea sărbătoreşte şi se îmbulzea în urma sa. Colonelul Cuza are una din calităţile cele mai rare şi cea mai preţioasă, sinceritatea. Am găsit la el de asemenea bunul simţ şi modestia. Ar fi omul nou pe care il cere situaţia sa nouă. Un om cinstit plin de dragoste pentru ţara sa, foarte hotărât să pună în practică Unirea şi ideile sale de reformă şi de progres. “
      ( Beclard – consul  francez  la  Bucureşti – 17 februarie 1859)
-     Aflaţi în exil, revoluţionarii români de la 1848 aduc în atenţia europeană dorinţa românilor de a se uni într-un singur stat. Unele state europene vin în sprijinul unirii (Franţa, Sardinia, Prusia), altele se opuneau acestui ideal (Imperiul Otoman, Imperiul Habsburgic). S-a decis consultarea românilor prin constituirea Divanurilor Ad-hoc, care au  arătat  Europei  voinţa  de  Unire.
Marile  Puteri  au  hotărât  să  fie  de  acord  cu  o  Unire  formală:- Ţările  Române  să  poarte  numele  de  „Principatele  Unite  ale  Moldovei  şi  Valahiei” şi să  aibă  domni  separaţi,  guverne  separate. La 5 ianuarie 1859, Alexandru Ioan Cuza este ales domnitor în Moldova, iar  la 24 ianuarie 1859, este ales domnitor şi în Ţara Românească. 
-   Noul stat se numea România, avea capitala unică la Bucureşti, avea un singur guvern, un singur parlament, o singură armată. Tricolorul a devenit steagul României, iar pe stema ţării erau un zimbru şi un vultur. Recunoaşterea  Unirii  de  către  Marile  Puteri  a venit după  doi  ani  de  eforturi  şi  tratative
-   Împreună cu primul ministru Mihail Kogălniceanu, Cuza a iniţiat o seamă de legi. A înfăptuit reforma agrară prin care s-a desfiinţat claca, iar ţăranii au fost împroprietăriţi cu loturi de pământ din moşiile mănăstireşti şi ale bisericilor trecute în proprietatea statului. A dat şi o lege a învăţământului prin care s-a stabilit că învăţământul primar de 4 clase e obligatoriu şi gratuit. A întemeiat universităţile din Iaşi şi Bucureşti. A luat măsuri în domeniul armatei, comerţului, justiţiei, care vizau egalitatea în faţa legii şi a impozitelor, desfiinţarea privilegiilor, îmbunătăţirea şi modernizarea aparatului judiciar, reorganizarea serviciilor de lucrări publice etc.
- În ansamblu, domnia lui Cuza are o însemnătate primordială prin aceea că a pus bazele statului unitar, dar totodată şi a statului modern. Reformele realizate în cei şapte ani de domnie ai lui Alexandru Ioan Cuza au pus bazele organizatorice ale statului modern român. Pe plan economic, social, politic şi cultural s-au înregistrat profunde schimbări. Dintre reforme, cea agrară se impune atenţiei ca o înfăptuire majoră, cu implicaţii profunde, pe planuri multilaterale. Reformele realizate în timpul ,,domnului Unirii’’ au deschis drum larg mersului înainte naţiunii române, au creat premisele viitoarelor cuceriri ale poporului român pe calea sa ascendentă spre progres.


-Care este răspunsul la prima întrebare? Scriem în tabel. ș.a.m.d.
